Câți jucători de la FCSB a convocat Edi Iordănescu la națională
Prima reprezentativă va disputa două meciuri de pregătire în luna martie.
Mai întâi, selecționata lui Edward Iordănescu o va întâlni pe Irlanda de Nord vineri, 22 martie, de la ora 15:00, pe Arena Națională. Ulterior, tricolorii se vor confrunta cu Columbia marți, 26 martie, de la ora 21:15, pe "Wanda Metropolitano", în Madrid.
Câți jucători de la FCSB a convocat Edi Iordănescu la națională
Selecționerul a convocat patru jucători de la liderul din Superliga României, FCSB. Edi Iordănescu se va putea folosi în "dubla" cu Irlanda de Nord și Columbia de Ștefan Târnovanu, Darius Olaru, Adrian Șut sau Florinel Coman.
Ultimul se află într-o formă de vis la gruparea roș-albastră. Coman împarte prima poziție a celor mai buni marcatori din sezonul în curs alături de Darius Olaru și Albion Rrahmani, cu 14 reușite.
Lotul României pentru meciurile cu Irlanda de Nord și Columbia
PORTARI: Horațiu MOLDOVAN (Atletico Madrid | Spania, 9/0), Florin NIȚĂ (Gaziantep | Turcia, 19/0), Ștefan TÂRNOVANU (FCSB, 1/0), Marian AIOANI (FC Rapid 1923, 0/0);
FUNDAȘI: Andrei RAȚIU (Rayo Vallecano | Spania, 15/1), Cristian MANEA (CFR Cluj, 24/2), Vasile MOGOȘ (CFR Cluj, 4/0), Andrei BURCĂ (Al-Okhdood | Arabia Saudită, 25/1), Radu DRĂGUȘIN (Tottenham | Anglia, 13/0), Adrian RUS (Pafos | Cipru, 19/1), Ionuț NEDELCEARU (Palermo | Italia, 25/2), Bogdan RACOVIȚAN (Raków | Polonia, 0/0), Nicușor BANCU (Universitatea Craiova, 34/2), Deian SORESCU (Gaziantep | Turcia, 14/0);
MIJLOCAȘI: Nicolae STANCIU (Damac | Arabia Saudită, 66/14), Marius MARIN (Pisa | Italia, 15/0), Alexandru CICÂLDĂU (Konyaspor | Turcia, 35/4), Răzvan MARIN (Empoli | Italia, 52/3), Olimpiu MORUȚAN (Ankaragucu | Turcia, 14/1), Darius OLARU (FCSB, 15/0), Adrian ȘUT (FCSB, 0/0), Dennis MAN (Parma | Italia, 20/6), Valentin MIHĂILĂ (Parma | Italia, 17/4), Ianis HAGI (Deportivo Alaves | Spania, 31/4), Denis DRĂGUȘ (Gaziantep | Turcia, 8/2), Florinel COMAN (FCSB, 12/1);
ATACANȚI: George PUȘCAȘ (Bari | Italia, 40/11), Denis ALIBEC (Muaither | Qatar, 36/5), Florin TĂNASE (Al-Okhdood | Arabia Saudită, 17/2).
Grupa României la EURO 2024
România a fost repartizată în Grupa E la EURO 2024, alături de Belgia, Slovacia şi câştigătoarea play-off-ului B, potrivit tragerii la sorţi care a avut loc la Hamburg.
Ultima componentă a grupei României la EURO 2024, care va fi găzduit de Germania între 14 iunie şi 14 iulie, va fi decisă dintre câştigătoarele semifinalelor Bosnia-Herţegovina - Ucraina şi Israel - Islanda.
România va fi pentru a şasea oară la turneul final al Campionatului European, după ediţiile din 1984, 1996, 2000, 2008 şi 2016, cea mai bună performanţă reuşind-o în 2000 (sferturi de finală).
Urmăriți SPORT.RO și pe Google News